Bybelskool » Vraag 1: Wat is God?
August 27, 2018 at 22:15 | #
Hello Dominee, en tog murmereer ons soos die volk Israel by Moses. Daar is soveel tasbare bewyse dat God sorg ten spyte van alles.
August 29, 2018 at 10:04 | #
Moet ons nie liewer konsekwent praat van: “Wie” is God nie? God is mos is persoon en daarom vra ons nie: “Wat” is God nie.
Dit is vir my belangrik in die lig van die panenteïsme in die teologie.
August 29, 2018 at 10:38 | #
Ek het dit oorweeg, maar wou ‘n onderskeid maak met die volgende vraag na die Drie-Eenheid wat die “Wie”-vraag na my mening antwoord (volgende week se plasings). Vandaar die “Wat”-vraag.
“Wat” en “wie” is albei vraende of betreklike voornaamwoorde (HAT).
Met die vraende voornaamwoord “wat” vra jy meer ‘n inhoudelike of beskrywende vraag: “Wat is gebed?” Daarom: “Wat is God?” of “Wat is sy Naam?” (Eks 3:13)
Met die vraende voornaamwoord “wie” vra jy meer ‘n persoons- of identiteitsvraag: “Wie bid?” Daarom sal ‘n mens dit só aantref in terme van God: “Wie sal ons red uit die mag van hierdie geweldige God? Dit is dié God deur wie die Egiptenaars in die woestyn getref is met allerhande plae.” (1 Sam 4:8)
“Wie” kan verder vervang word met “watter” soos in “watter persoon?” “Wat” kan egter nie op dieselfde wyse vervang word met ‘n ander woord nie.
Daarom gebruik ‘n mens die betreklike voornaamwoord “wat” eerder as “wie” in die volgende sin: “Die man, wat nou net hier was.” Dit word ook in die Bybel gebruik vir God: “Ek is die God wat daar aan jou verskyn het.” (Gen 35:1)
Ek het ook oorweeg om te praat van “watter soort God” is God, maar dit het vir my gevoel te omslagtig geword. Vandaar “Wat is God?” En dan die volgende vraag: “Wat is die Drie-Eenheid?”
Die titel van die boek is natuurlik “Wie is God?” Dit maak die Godsbeeld van die boek ‘n persoonlike een: Vader, Seun en Heilige Gees.
August 29, 2018 at 11:15 | #
Ek het ook kers opgesteek by die webtuiste Got Questions wat ook met die vraag “What is God (like)?” werk. Dit was uiteindelik instrumenteel in my keuse.
August 30, 2018 at 20:12 | #
Dankie dat jy aandag gegee het aan my standunt Chris. Ek hoor wat jy sê, maar is nie oortuig nie.
“What is God (like)?” kan bv vertaal word met: “Wat is God se karakter?” Dan antwoord jy: Hy is liefde ens.
Ek ken egter jou hart en sal dit nie teen jou hou nie!